

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO ŠIAULIŲ R. SAV., GRUZDŽIUOSE, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. lapkričio 10 d. Nr. P13-59

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, atsižvelgdamas į Nacionalinės žemės tarnybos prie Žemės ūkio ministerijos Šiaulių skyriaus vedėjo 2022 m. rugsėjo 15 d. sprendimą Nr. 31SK-1734-(14.31.110 E.) „Dėl žemės sklypo kadastro   
Nr. 9122/0006:21 (unikalus Nr. 9122-0006-0021), esančio S. Dariaus ir S. Girėno g. 6, Gruzdžių miestelyje, Gruzdžių seniūnijoje, Šiaulių rajono savivaldybėje, pertvarkymo padalijimo būdu ir nustatytų kadastro duomenų patvirtinimo“ bei Nekilnojamojo turto registro duomenis:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,0047 ha ploto žemės sklypą, kadastro numeris 9122/0006:437, unikalus numeris 4400-5924-8370, esantį Šiaulių r. sav., Gruzdžiuose.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-11-08